b'\n_START_ARTICLE_\nJennie Kim\n_START_SECTION_\n1996\xe2\x80\x932015: Unang buhay at karera\n_START_PARAGRAPH_\nIpinanganak si Jennie Kim noong Enero 16, 1996 sa Seoul, Timog Korea. Nang nasa gulang na siyam, nagpunta siya sa New Zealand upang mag-aral.  Noong 2006, lumabas siya sa natatanging dokumentaryo ng MBC na "English, Must Change to Survive" at nilahad ang kanyang mga karanasan sa wikang Ingles at ang kanyang buhay sa New Zealand. Noong 2010, bumalik siya sa Timog Korea at sumali sa awdisyon na ginawa ng YG Entertainment, at sa kalaunan, matagumpay siyang naging trainee o nagsasanay sa kompanyang iyon._NEWLINE_Sa anim na taon na nilagi niya sa kompanyang iyon, naitampok siya noong 2012 sa awiting Special ng kanyang kasamahan sa kompanya na si Lee Hi, gayon din, lumabas siya sa musikang bidyo ng awiting That XX ni G-Dragon ng Big Bang. Noong 2013, naitampok siya sa awitin ni G-Dragon na Black at sa GG Be ni Seungri ng Big Bang.\n_START_SECTION_\n2016\xe2\x80\x93kasalukuyan: Black Pink at pagsosolo\n_START_PARAGRAPH_\nNoong Agosto 2016 nang una siyang lumabas bilang kasapi ng girl group na Black Pink. Naglabas ang grupo ng dalawang digital na single album, ang Square One at Square Two, gayon din ang dalawang EP, ang Blackpink at Square Up._NEWLINE_Noong kalagitnaan ng Oktubre 2018, ipinabatid ang opisyal na pahayag na magsosolo si Kim. Sa kalagitnaan ng paghahanda sa kanyang pagsosolo, napagpasyahan na ang trak na Solo ay unang ihahayag sa In Your Area na paglilibot ng Black Pink sa Seoul na nauna sa paglabas noong ika-12 ng Novembe.\n_START_SECTION_\nPageendorso\n_START_PARAGRAPH_\nNoong Hunyo 2018, si Kim ay naging Chanel ambassador ng Korea at dumalo sa paglulunsad ng "Les Eaux De Chanel" na Photocall na ginanap sa Hippodrome de Clairefontaine sa Deauville, France. Noong Oktubre, dinaluhan niya ang kanyang unang Chanel fashion show sa Paris Fashion Week, at nakaupo sa harap ng row sa tabi ng Pharrell Williams at Pamela Anderson._NEWLINE_Noong Enero 2019, inihayag ng \'Hera\' isang Korean luxury beauty brand na pagmamay-ari ng AmorePacific na si Jennie ay napili bilang bagong modelo, kasama ang artista Jun Ji-Hyun.\n_START_SECTION_\nKasiningan\n_START_PARAGRAPH_\nSinabi ni Kim na ang kanyang impluwensiya ay Rihanna.'